CELEX: 32016D1231
Language: hr
Date: 2016-07-18 00:00:00
Title: Odluka Vijeća (EU) 2016/1231 od 18. srpnja 2016. o stajalištu koje je potrebno zauzeti u ime Europske unije u Zajedničkom odboru osnovanom na temelju Regionalne konvencije o paneuromediteranskim povlaštenim pravilima podrijetla u pogledu zahtjeva Gruzije da postane ugovorna stranka te Konvencije

28.7.2016   
            
            
               HR
            
            
               Službeni list Europske unije
            
            
               L 202/24
            
         ODLUKA VIJEĆA (EU) 2016/1231
   od 18. srpnja 2016.
   o stajalištu koje je potrebno zauzeti u ime Europske unije u Zajedničkom odboru osnovanom na temelju Regionalne konvencije o paneuromediteranskim povlaštenim pravilima podrijetla u pogledu zahtjeva Gruzije da postane ugovorna stranka te Konvencije
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
   uzimajući u obzir prijedlog Europske komisije,
   budući da:
   
               (1)
            
            
               Regionalna konvencija o paneuromediteranskim povlaštenim pravilima podrijetla (1) („Konvencija”) stupila je na snagu 1. prosinca 2012.
            
         
               (2)
            
            
               Člankom 5. stavkom 1. Konvencije predviđa se da treća stranka može postati ugovorna stranka Konvencije, ako zemlja kandidat ili područje imaju ugovor o slobodnoj trgovini koji je na snazi, kojim se osiguravaju povlaštena pravila podrijetla, s najmanje jednom od ugovornih stranaka.
            
         
               (3)
            
            
               Gruzija je 23. rujna 2015. depozitaru Konvencije podnijela pismeni zahtjev za pristupanje Konvenciji.
            
         
               (4)
            
            
               Gruzija ima na snazi ugovor o slobodnoj trgovini s dvije ugovorne stranke Konvencije, tj. s Unijom i Republikom Turskom, te ispunjuje uvjet utvrđen člankom 5. stavkom 1. Konvencije da postane ugovorna stranka.
            
         
               (5)
            
            
               Članak 4. stavak 3. točka (b) Konvencije predviđa da Zajednički odbor osnovan Konvencijom („Zajednički odbor”) odlukom treba usvojiti pozive trećim strankama za pristupanje Konvenciji.
            
         
               (6)
            
            
               Stajalište Unije u Zajedničkom odboru trebalo bi se stoga temeljiti na priloženom nacrtu Odluke,
            
         DONIJELA JE OVU ODLUKU:
   Članak 1.
   Stajalište koje u ime Europske unije treba zauzeti u Zajedničkom odboru osnovanom Regionalnom konvencijom o paneuromediteranskim povlaštenim pravilima podrijetla u pogledu zahtjeva Gruzije da postane ugovorna stranka te Konvencije temelji se na nacrtu Odluke Zajedničkog odbora priloženom ovoj Odluci.
   Predstavnici Unije u Zajedničkom odboru mogu prihvatiti manje tehničke izmjene nacrta Odluke bez daljnje odluke Vijeća.
   Članak 2.
   Ova odluka stupa na snagu na dan donošenja.
   
      Sastavljeno u Bruxellesu 18. srpnja 2016.
      
         
            Za Vijeće
         
         
            Predsjednica
         
         G. MATEČNÁ
      
   
   
      (1)  SL L 54, 26.2.2013., str. 4.
   
   
      NACRT
      ODLUKE br. … ZAJEDNIČKOG ODBORA REGIONALNE KONVENCIJE O PANEUROMEDITERANSKIM POVLAŠTENIM PRAVILIMA PODRIJETLA
      od …
      u pogledu zahtjeva Gruzije da postane ugovorna stranka Regionalne konvencije o paneuromediteranskim povlaštenim pravilima podrijetla
      ZAJEDNIČKI ODBOR,
      uzimajući u obzir Regionalnu konvenciju o paneuromediteranskim povlaštenim pravilima podrijetla (1),
      budući da:
      
                  (1)
               
               
                  Člankom 5. stavkom 1. Regionalne konvencije o paneuromediteranskim povlaštenim pravilima podrijetla („Konvencija”) predviđa se da treća stranka može postati ugovorna stranka Konvencije, ako zemlja kandidat ili područje imaju ugovor o slobodnoj trgovini koji je na snazi, kojim se osiguravaju povlaštena pravila podrijetla, s najmanje jednom od ugovornih stranaka.
               
            
                  (2)
               
               
                  Gruzija je 23. rujna 2015. depozitaru Konvencije podnijela pismeni zahtjev za pristupanje Konvenciji.
               
            
                  (3)
               
               
                  Gruzija ima na snazi ugovor o slobodnoj trgovini s dvije ugovorne stranke Konvencije, tj. Europskom unijom i Republikom Turskom, te ispunjuje uvjet utvrđen člankom 5. stavkom 1. Konvencije da postane ugovorna stranka.
               
            
                  (4)
               
               
                  Članak 4. stavak 3. točka (b) Konvencije predviđa da Zajednički odbor treba odlukom usvojiti pozive trećim strankama za pristupanje Konvenciji,
               
            DONIO JE OVU ODLUKU:
      Članak 1.
      Gruziju se poziva da pristupi Regionalnoj konvenciji o paneuromediteranskim povlaštenim pravilima podrijetla.
      Članak 2.
      Ova Odluka stupa na snagu na dan donošenja.
      
         Sastavljeno u …
         
            
               Za Zajednički odbor
            
            
               Predsjednik
            
         
      
      
         (1)  SL L 54, 26.2.2013., str. 4.